

МОНГОЛ УЛСЫН ХУУЛЬ

2024 оны 06 сарын 05 өдөр Төрийн ордон, Улаанбаатар хот

 **ШИНЭ ЗУУНМОД ХОТЫН ЭРХ ЗҮЙН**

 **БАЙДЛЫН ТУХАЙ ХУУЛИЙГ ДАГАЖ**

 **МӨРДӨХ ЖУРМЫН ТУХАЙ ХУУЛЬ**

**1 дүгээр зүйл.**Шинэ Зуунмод хотын байнгын оршин суугчийн тоо 15 000 хүрснээр Шинэ Зуунмод хотын эрх зүйн байдлын тухай хуульд заасны дагуу Шинэ Зуунмод хотын Зөвлөл, Захирагчийн сонгуулийг зохион байгуулна.

**2 дугаар зүйл.**Энэ хуулийн 1 дүгээр зүйлд заасан хугацаандхотын Зөвлөлийн чиг үүргийг Шинэ Зуунмод хотын хөгжлийн корпорац гүйцэтгэнэ.

**3 дугаар зүйл.**Шинэ Зуунмод хотын хөгжлийн корпорац нь Шинэ Зуунмод хотын эрх зүйн байдлын тухай хуулийн 18.1-д заасан олон улсын санхүүгийн төвийг байгуулах бэлтгэл ажлыг хангана.

**4 дүгээр зүйл.**Энэ хуулийн 1 дүгээр зүйлд заасан хугацаанд хотын Захирагчийн чиг үүргийг хотын бүтээн байгуулалт, хөгжлийн асуудал хариуцсан бүрэн эрхт төлөөлөгч хэрэгжүүлэх бөгөөд түүнийг нийслэлийн Засаг даргын санал болгосноор Засгийн газар томилж, чөлөөлнө.

**5 дугаар зүйл.**Энэ хуулийг Шинэ Зуунмод хотын эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР